《华亭杂感 其四》
清代·元璟

一片孤云何所依，梦魂只向越山归。千盘涧道雪浮屐，十里松山翠扑衣。

霜栗遥知猿采熟，肉芝怕被鹿衔稀。自嗟踯躅风尘久，不耐登高送雁飞。

作者简介：清僧。浙江平湖人，字借山，号晚香老人，初名通圆，字以中。早年出家。工诗，平生游历南北，诗体屡变，而以清雅为宗。居杭州时，曾结西溪吟社，与诸名流唱和。有《完玉堂诗集》。